
למתן שירותי מיצוי זכויות לקבלת תווי מזון ממשרד הפנים 

המועד האחרון להגשת הצעות: 
תאריך: 30.01.2024 שעה 15:00
בתיבת המכרזים הנמצאת בקומת הכניסה למשרד הפנים, 
ברחוב קפלן 2 – ירושלים

מדינת ישראל
משרד הפנים
                                                             
מכרז מס' 1/2024
למתן שירותי מיצוי זכויות לקבלת תווי מזון ממשרד הפנים  

[bookmark: H2_כללי]כללי
משרד הפנים (להלן: "המשרד") מבקש בזאת לקבל הצעות למתן שירותי מיצוי זכויות לקבלת תווי מזון ממשרד הפנים, והכול כמפורט במסגרת מכרז זה. 
בהחלטת ממשלה מס' 511 מיום 14.5.2023, החליטה הממשלה להקצות תקציב לתכנית להבטחת הביטחון התזונתי – 400 מלש"ח בשנת 2023, 600 מלש"ח בשנת 2024. 
יצוין, כי ייתכנו שינויים בתקציב שנת 2024, התלוי באישור התקציב הממשלתי.
בהחלטת הממשלה נקבע כי שר הפנים יקצה את תווי המזון על בסיס אמות המידה שנקבעו בתקופת משבר הקורונה, בשינויים הנדרשים ובכפוף להשלמת בחינה מקצועית ומשפטית. 
לאחר תהליך עבודה והתייעצויות, ביום 21.8.23 חתם שר הפנים על "אמות מידה לחלוקת תווי מזון בשנת 2023", וזאת לצורך חלוקת התקציב שהוקצה לשנת 2023.
אמות המידה בנוסחן הסופי אינו זהה לאמות המידה שהוחלו לקביעת הזכאים בימי הקורונה וכי נעשו בהם שינויים והתאמות מהותיים. 
שר הפנים קיבל החלטה לעדכן את אמות המידה המקוריות ולהוסיף ארבע קבוצות של זכאים לקצבאות הביטוח הלאומי ולקצבאות לשורדי שואה. 
משרד הפנים מפעיל אתר שמרכז מידע רב בנושא בכתובת: https://govextra.gov.il/moin/tlush-mazon/home/
[bookmark: H2_הגדרות_]המשרד מעוניין לבחור בספק אחד שיידרש לתת שירות מקיף בתחומים הבאים, כמפורט להלן בהרחבה במכרז זה:
הקמת מוקד טלפוני שיסייע לתושבי שטחים גליליים בעניין מימוש זכאותם לקבלת תווי מזון / סיוע במילוי טפסים / סטטוס קבלת תווי מזון ויהווה מוקד טלפוני שירכז שאלות ותשובות בנושא לתושבי שטחים גליליים וכן מענה כללי לתושבי רשויות.
הקמת ניידת מיצוי זכויות ברשויות מקומיות ובשטחים גליליים.  
בדיקת טפסים שהוגשו ע"י תושבים בשטחים גליליים.
עבודות מיוחדות לצורך מיצוי הזכויות אשר לא כלולות במסגרת השירותים שלעיל.
[bookmark: _Hlk154930024]בשל חשש לניגוד עניינים, הגופים שזכו במכרז מס' 6/2020 לניהול מערך אספקת תווי מזון עבור זכאים ברשויות המקומיות בישראל וקבלני המשנה המופעלים על ידם במתן השירותים במכרז 6/2020, לא יוכלו להגיש הצעתם במכרז וככל שתוגש הצעתם במכרז זה, היא תיפסל על הסף.
הגדרות 
"המזמין" או "המשרד"- משרד הפנים.
"הממונה" – מנהל אגף בכיר בקרה וכלכלה או מי מטעמו.
"היחידה" – היחידה המקצועית הרלוונטית כפי שתוגדר ע"י ועדת המכרזים ולנוכח מאפייני הפרויקט.
"המכרז" - מכרז מספר 1/2024 למתן שירותי מיצוי זכויות לקבלת תווי מזון ממשרד הפנים, מסמך זה על כל נספחיו, דרישותיו, תנאיו וחלקיו, לרבות קבצי הבהרות, אם יהיו כאלה.
"מציע" – ספק המעוניין להגיש הצעה למכרז זה ולספק את השירותים המפורטים.
"זוכה" או "ספק" או "נותן השירות"- מציע אשר הצעתו נבחרה על ידי וועדת המכרזים המשרדית לספק את השירותים המבוקשים נשוא מכרז זה.
[bookmark: _Ref505846529][bookmark: _Ref152586151][bookmark: _Ref367625231][bookmark: _Ref484456454][bookmark: _Ref486507718][bookmark: _Ref488330567][bookmark: _Ref488406033]"גוף ציבורי" – גוף המנוי בסעיף 2 לחוק חובת המכרזים, תשנ"ב-1992 ולרבות רשויות מקומיות.
"רשות מקומית" – עירייה, מועצה מקומית, מועצה אזורית, איגוד ערים, אשכול אזורי, תאגיד עירוני.
"הוראות תכ"ם" – הוראות שמפרסם החשב הכללי. מודגש, כי עדכוני ההוראות הרלוונטיות על ידי החשב הכללי יחולו על התקשרות זו עם הספק.
"השכלה אקדמית/ השכלה גבוהה/ תואר אקדמי" – תארים אקדמאים בתחום המצוין במסמכי המכרז ואשר הוענקו על ידי מוסד המוכר על ידי המועצה להשכלה גבוהה (המל"ג) ו/או תואר אקדמי מחו"ל אשר קיבל את אישור הגוף להערכת תארים אקדמיים מחו"ל במשרד החינוך ו/או תואר שהוענק על ידי השלוחות של מוסדות זרים להשכלה גבוהה הפועלים בישראל ואשר קיבלו רישיון מהמל"ג, אשר קיבל את אישור הגוף להערכת תארים אקדמיים מחו"ל במשרד החינוך.
"הגדרה כללית" - כל התייחסות הנוגעת לבעלי התפקידים במכרז מופנית לשני המינים, השימוש בלשון זכר / נקבה נעשה לשם הנוחות בלבד.
[bookmark: H2_השירותים_הנדרשים]פרוט השירותים הנדרשים 
מודגש ומובהר, כי השירותים יינתנו על פי דרישה ובהתאם לצרכי המשרד וכי המשרד אינו מתחייב להזמין את כל השירותים או חלקם וכי מובהר כי המשרד רשאי לבקש שירותים מהספק בכל התחומים הנזכרים במשרד, או בחלקם, הכל בהתאם לשיקול דעתו.
לקראת כל פרויקט או מטלה, יגדיר המשרד את התפוקות הנדרשות בעת הזמנת הרכש. טרם התחלת מתן השירות יקבל הספק הזמנת רכש חתומה כדין. 
מודגש, כי התשלום יכלול את כל הנדרש למתן השירות ולרבות אך לא רק, הגעה לפגישות (לרבות זמן ועלות הנסיעה), ביצוע סיורים בפריסה ארצית במקרים מסויימים, מתן שירות על ידי אנשי הצוות של הספק (כולם או חלקם), ולא תשולם, בשום מקרה, תמורה מעבר להצעת המחיר.
[bookmark: _Ref64453835]המשרד קבע תפוקות שונות לתשלום כמפורט להלן:
הקמת ניידת מיצוי זכויות ברשויות מקומיות ובשטחים גליליים: 
נותן השירותים יעמיד לצורך ניידת בירור הזכויות נגרר משרד או ואן מסחרי או שילוב שלהם. 
הרכב שישמש לניידת יעמוד בתנאים של רכב ארוך, גבוה, ממוזג, נגיש, גדול דיו לשירותים הנדרשים המפורטים במכרז זה. 
דגם הרכב יאושר מראש על ידי המשרד.  
הרכב יהא ייעודי וייחודי לפעילות הניידת, והוא יעוצב ויאובזר לצרכי פעילות זו, לרבות מיתוג על כל דפנות הרכב. 
יצוין כי מיתוג לא יכלול מתן חסות לגופים כלשהם והוא יאושר בכתב ומראש על ידי ועדת החסויות המשרדית. 
בכל מקרה לא תמותג הניידת על שם נותן השירותים. הניידת מיועדת לטובת מיצוי זכויות בהגשת בקשות לקבלת תווי מזון. 
הניידת תצויד בכל העזרים והאמצעים הנדרשים לטובת סיוע לתושב בהגשת בקשה לקבלת תווי מזון, באמצעות עמדות קבלת קהל המצוידות בטלפוניה, פקס, סורק, מגרסה ומחשוב עם חיבור תקשורת למערכות וגישה לאינטרנט. בניידת ניתן יהיה לסרוק, לשלוח פקס, למלא טפסים, לבצע בירורים ולסייע לתושב להגיש בקשה לקבלת תווי מזון לרשות המקומית או להגיש בקשה במסגרת שטח גלילי.
טפסים שימולאו על ידי התושב ייסרקו ויוגשו לרשות המקומית במסגרת הנחיות הרשות המקומית להגשת בקשה לקבלת תווי מזון ולא יאוחר מיום 31 במרץ 2024.
באמצעות ניידת זו מעוניין המשרד כי הספק יתן את שירותי מיצוי הזכויות לזכאים אשר לא ניתן, מסיבות שונות ליצור עימם קשר באמצעות הטלפון.
המשרד יעביר לספק רשימה של רשויות (ושטחים גליליים) בהם יידרש לתת את שירות זה.
ההערכת המשרד היא להפעלת 12 ניידות למשך כ-25 ימים, בין השעות 09:00 בבוקר ל-17:00 אחה"צ, וזאת על מנת לתת שירות בשטחים גליליים וגם בכ-150 רשויות למשך כחודשיים.
המשרד יהיה רשאי לקבוע ימי הפעלה שונים או לקבוע מס' רשויות שונה למתן השירות, בהתאם לשיקול דעתו.
השירות יינתן לאחר תיאום, ככל הנדרש, מול הרשות המקומית של המועד והמיקום (שיהיה המתאים ביותר לקבלת קהל), כולל גם וידוא פרסום השירות על ידי הרשות המקומית לאזרחים.
הספק ינחה את הרשות המקומית על אמצעי הפרסום, ויעביר כל הנדרש לרשות המקומית לצורך פרסום, כולל אף קובץ ומלל לפרסום במידת הצורך, וכן בשפות שונות ובגרפיקה, עלויות הפרסום יהיו על חשבון הספק.
הניידת, בעת שתוצב בשטח הרשות המקומית, תאפשר קבלת קהל, מתן שירות לזכאי המאפשר את ביצוע הליך קבלת זכותו לתווי שי, לרבות איסוף מסמכים והגשת בקשות, וזאת יחד עם הזכאי באופן פרונטלי.
מובהר  כי באישור המשרד מראש, ניתן יהיה לפטור את הספק במקרים מתאימים מן  החובה כי השירות יינתן בניידת עצמה, וזה יכול שיינתן מחוצה לה, במידה שהרשות מעמידה מקום נוח למתן השירות. בכל מקרה, האחריות הבלעדית למתן השירות בכללותו, היא של הספק, כולל העמדת כל האמצעים הנדרשים למתן השירות כאמור במכרז זה. 
השירות יינתן בצורה מכובדת ויאפשר קבלת קהל ושירות הולם לאזרח, ותוך התאמה תרבותית של נותני השירות למקבלי השירות.
על המציע לפרט את הרכב הניידת, תכולתה ואופן קבלת הקהל בכל מזג אויר, לצורך ניקוד איכות ההצעה.
בכל מקרה יובהר, כי באין אישור כאמור השירות יינתן מן הניידת .
מודגש, כי המשרד יהיה רשאי להורות לספק הוראות מיוחדות על מתן השירות.
להלן פירוט הפעולות לפני הגעה ולאחר הגעה לשטח במקרה של הצבת ניידת 
תיאום מול הרשות המקומית לעניין ההגעה ופרסום מקדים. 
הגעה ליעד והקמה. 
 היערכות למתן השירות - הכנת שילוט מתאים ובולט המפרט את השירותים הניתנים במקום.
סידור מקומות המתנה (המתנה תחת קירוי בהתאם למזג האוויר), כיבוד קל ושתייה לממתינים תוך התאמה תרבותית של נותני השירות למקבלי השירות (כשרות, סוג הכיבוד וכדומה).  
הקמת דוכן בו יוצבו פרטים על המסמכים הנדרשים לטובת הגשת בקשה לקבלת תווי מזון והמועדים הקבועים באמות המידה להגשת בקשה.
קליטת פניות וקבלת קהל בניידת– תושבים יגיעו לניידת לקבלת שירות בישיבה סביב שולחנות מותאמים ומחשבים. 
עמדות למתן שירות מחוץ לניידת שירותים בשולחן נייד - בתיאום מראש עם מקום הפעילות ועל פי תכנית העבודה שתאושר על ידי המשרד, הניידת תפרוק שולחן נייד וכסאות ותיתן את שירותיה בעמדות אלו מחוץ לניידת. ברירת המחדל למתן השירות הינה בתוך הניידת. סטייה מכך מחייבת את קבלת אישור המשרד מראש. 

באחריות הספק לוודא מול הרשות הרלוונטית כי הניידת ו/או השירות מחזיק בכל האישורים הנדרשים מהרשות לצורך מתן השירות / הצבת הניידת, לרבות תכנון, כבאות וכל רשיון אחר שעלול להדרש, למשך כל זמן מתן השירות ולוודא עמידה בדרישות הבטיחות וכן הדרישות הרלוונטיות של פיקוד העורף.
השירות בניידת יוכל להנתן לדוברי עברית, ערבית, אנגלית, רוסית, אמהרית. 
מודגש, כי ברשויות דוברות ערבית יינתן השירות על ידי דוברי ערבית.
ביתר הרשויות יינתן שירות, ככל שניתן, על ידי דוברי יתר השפות הנדרשות. עם זאת, במידה שיגיע לקבלת שירות דובר שפה אשר אין אפשרות לתת לו שירות בשפה אותה הוא דובר, ידאג הספק למתן שירות באמצעים דיגיטליים באותה השפה במקום (כגון שיחת וידאו).
השירות יינתן באמצעות שני נציגים לפחות, כאשר מובהר כי מדובר במספר נציגים מינימלי, ובכל מקרה, על הספק להעמיד מספר נציגים שיאפשר מתן מענה לפונים תוך לא יאוחר מ-10 דקות מרגע הגעת הפונה למקום.
כל נציג יצוייד במחשב נייד / מסופון המחובר לאינטרנט.
מטרת השירות לסייע לפונה שמגיע פיזית לברר לעניין זכאותו, להגיש בקשה לרשות המקומית ולקבל סיוע בקבלת אסמכתאות מגורמים שונים ובמילוי טופס בקשה מקוון שיוגש בניידת עצמה לרשות המקומית.  
הניידת לא תחזיק כל מידע שיוגש ע"י התושבים ורק תסייע להם בהגשת הבקשה לרשות המקומית הרלוונטית.
לצורך ניקוד איכות ההצעה, יש לצרף הצעה מאת המציע להקמה והפעלה של ניידת זכויות אשר תכלול לכל הפחות את כל הרכיבים המפורטים לעיל לטובת להקמה והפעלה של ניידת הזכויות.
 
[bookmark: _Ref152756694]הקמת מוקד טלפוני לטיפול בבקשות של תושבי שטחים גליליים ולמתן סיוע כללי בנושא מיצוי זכויות: 
הספק יעמיד עמדות מוקד טלפוני אשר יתנו מענה לתושבי השטחים הגליליים הנדרשים לסיוע בהגשת בקשות לצורך קבלת הזכאות לתווי מזון.
כמו כן, המוקד יטפל בפניות של תושבים שאינם תושבי שטחים גליליים בנושאים כלליים של מיצוי זכויות לעניין חלוקת תווי מזון ומילוי הטפסים.
העמדות יקבלו מענה ממספר ייעודי שיפורסם על ידי המשרד.
זמן המתנה מקסימלי למענה על ידי נציג – 2 דקות. 
על הספק להעמיד מוקדנים במספר שיאפשר עמידה בדרישה זו ולפחות 4 מוקדנים בזמן נתון, שמחציתם לפחות, יהיו דוברי השפה הערבית.
על הספק להיות מוכן להעמיד מוקדנים נוספים בהתאם לעומס, על מנת לעמוד בדרישות מכרז זה.
[bookmark: _Ref152756540]המענה יינתן בשפה העברית והשפה הערבית ובמידת הצורך באמהרית ורוסית.
המוקדן יבקש בתחילת השיחה פרטים על מקום המגורים על מנת לוודא כי מדובר באדם המתגורר בשטחים גליליים, וכן על מנת להתאים את המבקש לעמותה הרלוונטית המספקת תווי מזון.
המוקדן יסייע לפונה למלא את הטופס הנדרש, או יתן מענה לשאלה הנשאלת. הטופס הינו טופס מקוון באינטרנט. 
בנוסף, ייתכן ויידרש המוקדן לענות לשיחות סטטוס ושאלות כלליות בנושא מיצוי הזכויות ותווי המזון.
במידה שלפונה אין גישה לאינטרנט, המוקדן ימסור לפונה פרטים על גישה לניידת שתוכל לסייע במילוי הטפסים פרונטלית.
המוקדנים יקבלו פרוטוקולים מהמשרד שעליהם לפעול על פיהם במהלך השיחות עם הפונים.
השירות יינתן באמצעות מערכת ממוחשבת שבאמצעותה ניתן להגיש שעות מדוייקות לקבלת השירות לצורך תשלום וכן את הנתונים הבאים:
כמות שיחות טלפון שהתקבלו (מצטבר)
כמות שיחות טלפון ב – 24 שעות אחרונות
משך שיחה ממוצע (בדקות)
סך דקות שירות (מצטבר)
סטטוס סגירת שיחה (לא קיבל את מה שביקש / קיבל הכוונה לרשות המקומית / קיבל סיוע בהגשת בקשה / קיבל את המידע הנדרש)
ממוצע של משוב השירות שניתן לפונה (דירוג השירות ע"י מקבל השירות) – זמינות, נגישות, אדיבות, סיוע בקבלת מענה, מועילות השיחה ודירוג כללי למוקדן.
[bookmark: _Ref152756553]בדיקת טפסים שהוגשו ע"י תושבי שטחים גליליים : 
במסגרת שירות זה נדרש הספק לבדוק טפסי בקשה לקבלת תווי מזון לתושבי שטחים גליליים בהתאם לאמות המידה לחלוקת תווי מזון כפי שנחתמו על ידי שר הפנים.  
הבודק של הטופס יוודא האם המבקש עומד באמות המידה לקבלת זכאות לתלושי מזון בהתאם לדרישות והנחיות שיועברו על ידי המשרד.
הספק יעביר ממצאים למשרד ביחס לכל בקשה בקובץ אקסל שיכלול את הפרטים הבאים לפחות –
שם, שם משפחה, טלפון, כתובת (איזור מגורים, שיוך שבטי וכד'), האם זכאי לתווי מזון, מס' נפשות, מה הסכום המזכה לתווי מזון ולפי איזה תבחין באמות המידה עולה הזכאות.
כמו כן יצויין לכל בקשה האם הייתה עמידה או אי עמידה ובמידה שהייתה אי עמידה, באילו אמות מידה / תבחין.
המשרד יהיה רשאי לבקש עוד פרטים בהתאם לשיקול דעתו.
במידה ונמצאו ליקויים, על הספק לציין כי נמצאו ליקויים בבקשה, ולשלוח למבקש לתושב הודעה טלפונית או במייל, כי נמצא ליקוי בבקשתו ציון הליקוי, וכי יש להגיש בקשה מעודכנת.
במסגרת השירות יוצגו למשרד פילוחים של הבקשות השונות שבטיפול, סטטוס טיפול, צורך בהשלמות שהתבקש התושב למסמכים ואסמכתאות לעניין זכאותו של הפונה, וכן דו"חות תקופתיים, לפחות אחת לרבעון או לפי דרישת נציג המזמין לבחינת ההתקדמות של העבודות בחתך רכיבי העבודה המוגדרים לעיל וזיהוי חסמים במימוש הזכאויות, בדיקות טפסי הבקשות.
עבודות מיוחדות - שירות אופציונאלי:
במסגרת רכיב זה יהיה רשאי המשרד לבקש מהספק מתן שירות מול הציבור בנושא תווי מזון, בהיבט של מיצוי זכויות ובחינת בקשות מול המבקשים, אשר אינו מקבל מענה במסגרת מכרז זה.
עבודות אלו יתומחרו בשעות עבודה ובהתאם לקבלת אישור פרטני של ועדת המכרזים ובכפוף לקבלת הזמנת רכש חתומה כדין על ידי מוסמכי החתימה. 
התשלום בגין רכיב זה לא יעלה על 10 אחוזים מתקציב המשרד להתקשרות זו, מדי שנה.
אחת לחודש לפחות יגיש הספק דו"ח על הפעילות השוטפת באותו חודש בהתאם לפורמט שיועבר אליו על ידי המשרד.
הדו"ח יכלול מידע כאמור להלן לכל הפחות:
דו"חות שהועברו לספק.
פעילות שבוצעה בכל שירות בחודש המדווח.
נותני שירות שעסקו בשירות.
נתונים על מקבלי שירות.
ממצאים וחסמים.
כל מידע אחר שידרוש המשרד.
לוח הזמנים למתן השירות:
על הספק להיות ערוך לתחילת מתן השירותים (לרבות הפעלת המוקד הטלפוני) בהתאם למכרז זה תוך 5 ימים (קלנדריים) ממועד הודעת הזכייה במכרז.
מתן השירות באמצעות ניידות יחל לא יאוחר מ-14 יום (קלנדריים) ממועד הודעת הזכייה במכרז ובהתאם ללוח זמנים שיאושר על ידי המשרד מראש, ושיכלול את רשימת הרשויותוהשטחים הגליליים בהם תבקר כל ניידת.
עד ליום 15.4.2024 , יבצע הספק בדיקה של הטפסים, במסגרת השירות המפורט בסעיף ‏3.4.3 לעיל למען הסר ספק, במסגרת תקופת זמן זו, על הספק גם להעביר הודעות בדבר ליקויים שנמצאו בטפסים שבדק.
עבור בדיקת טפסים שהוצגו בשנית לאחר תיקון הליקויים, יינתו לספק עד 7 ימים (קלנדריים) לבדיקת הטופס המעודכן.
השירות יינתן באמצעות מערכת BI של הספק שלמשרד תהיה גישה אליו לצורך מעקב ובקרה, בכל עת.
אבני הדרך לתשלום יהיו כדלהלן:
בגין השירותים המתומחרים כתפוקה, תשולם התמורה אחת לחודש, בגין ביצוע בפועל ובסיום מתן התפוקה.
בגין עבודות מיוחדות המתומחרות לפי שעה, יגידר המשרד מראש, בגין כל מטלה נדרשת, וטרם תחילת ביצועה, את מספר השעות המאושרות לביצוע אותה מטלה ואת נותני השירות המאושרים לביצוע המטלה.
הספק יידרש לעמוד במסגרת השעות. חריגה מהשעות המאושרות לא תשולם, אלא אם אישר המשרד החריגה מראש ובכתב.
התמורה תשולם אחת לחודש בגין ביצוע בפועל.
[bookmark: _Ref371868137] כוח אדם למתן השירות
הספק יעמיד מטעמו מנהל פרויקט אשר יתפעל את המנגנון ואת הקשר מול הרשויות המקומיות, העמותות פתחון לב ואשל חב"ד ועובדי משרד הפנים שעוסקים בפרויקט. מנהל הפרויקט יתכלל את הנושאים המנהלתיים והשוטפים מול המשרד, העמותות והרשויות המקומיות.
כוח האדם הנדרש לשירות ניידת:
בקרים שעברו הכשרה שנבנתה על ידי הספק, לאחר שקיבל את מלוא המידע הנדרש מהמשרד, ושאושרה על ידי המשרד.
ההכשרה תהיה בת יומיים לפחות (8 שעות בכל יום) הכוללת הכשרה פרונטלית של הספק וכן מבחן סופי מסכם שהמעבר שלו הוא תנאי למתן השירות. 
ההכשרה תכלול רכיבים הנוגעים לאופן מתן השירות, ייצוגיות המענה הניתן במתן השירות, הגדרת סטנדרט המענה לתושב, ייצוגיות ותפיסה ממלכתית של מתן השירות עם ההתאמות התרבותיות הנדרשות. 
הספק יספק כל הנדרש להעברת ההכשרה.
הספק אחראי להעברת ההכשרה לבקרים כתנאי לתחילת מתן השירות.
הבקרים יהיו בעלי ניסיון של שנתיים לפחות במתן שירות לקוחות פרונטלי.
הבקרים יהיו בעלי 12 שנות לימוד ויפעלו למתן השירות באמצעות קוד לבוש שיוגדר ויאושר מראש ע"י המשרד תוך התאמה תרבותית ומתן שירות יצוגי שמותאם לצרכים השונים ולמאפיינים תרבותיים. 
כוח האדם הנדרש לשירות הקמת מוקד טלפוני לטיפול בבקשות של תושבי שטחים גליליים:
מוקדנים בעלי ניסיון של שנה לפחות במתן שירותי שירות לקוחות, אשר עברו הכשרה למתן שירות זה על ידי הספק, לאחר שקיבל את מלוא המידע הנדרש מהמשרד, שנבנתה על ידי הספק ושאושרה על ידי המשרד.
המוקדנים יהיו בעלי 12 שנות לימוד ובגיל 21 לכל הפחות. 
ההכשרה תהיה בת יומיים לפחות (8 שעות בכל יום) הכוללת הכשרה פרונטלית של הספק וכן מבחן סופי מסכם שהמעבר שלו הוא תנאי למתן השירות.
הספק יספק כל הנדרש להעברת ההכשרה.
הספק אחראי להעברת ההכשרה למוקדנים כתנאי לתחילת מתן השירות.
כוח האדם הנדרש לשירות בדיקת טפסים שהוגשו ע"י תושבים לרשויות המקומיות ע"פ ההנחיות של הרשויות המקומיות:
בקרים שעברו הכשרה שנבנתה על ידי הספק לאחר שקיבל את מלוא המידע הנדרש מהמשרד, ושאושרה על ידי המשרד.
הבקרים יהיו בעלי 12 שנות לימוד לפחות. 
הספק אחראי להעברת ההכשרה לבקרים כתנאי לתחילת מתן השירות.
ההכשרה תהיה בת יומיים לפחות (8 שעות בכל יום) הכוללת הכשרה פרונטלית של הספק וכן מבחן סופי מסכם שהמעבר שלו הוא תנאי למתן השירות.
הספק יספק כל הנדרש להעברת ההכשרה.
הבקרים יהיו בעלי ניסיון של שנה לפחות במתן שירות בחינת מסמכים ותקינותם.
הספק יפעיל מערך בקרת איכות לבדיקת עבודת הבקרים ואופן מתן המענה וביצוע הבדיקות ויעביר דיווח בנדון בהתאם לדרישת המשרד. 
מודגש, כי כל החלפת נותן שירות, כפופה לאישור מראש של המשרד ותעשה בהתאם להוראות ההסכם.

רמת שירות
המשרד יקבע תהליך עבודה לטיפול ברכיבי השירות השונים ויגדירSLA  לביצוע ותהליכי עבודה נדרשים לרבות הגורמים הרלונטיים בתהליך, מערכות המידע הרלוונטי, ועוד, אופן הפנייה לרשויות או לגורמים הרלוונטים במשרד.
תגובה של הספק לשאלות או הבהרות תבוצע תוך לא יאוחר מ-48 שעות. 
שימוש במערכות מידע דיגיטאליות - הספק ידרש לפעול ולטפל בבקשות ולתעד את עבודותיו וממשקים עם הציבור ועם הרשויות המקומיות. 
תיעוד הטיפול – הטיפול בפניות וייזום הפניות יתועדו במערכות המידע של הספק ולמשרד ישנה הזכות לעיין ולבקש דיווחים ותיעודים לכך.
בגין כל יום חריגה מהמועד הנקוב  להקמת המוקד הטלפוני כמפורט בסעיף 3.6.1 לעיל  – המשרד יהיה רשאי להטיל פיצוי מוסכם בגובה 15,000₪ כולל מע"מ ליום איחור
בגין כל חריגה במספר הנידות ו/או במספר ימי ההפעלה ו/או בשעות ההפעלה כמפורט בסעיף 3.4.1.3 לעיל-המשרד יהיה רשאי להטיל פיצוי מוסכם בגובה 15,000 ₪ כולל מע"מ למקרה.
בגין כל יום איחור בבדיקת הטפסים כמפורט בסעיף 3.6.3-המשרד יהיה רשאי להטיל פיצוי מוסכם בגובה 5,000 ₪ כולל מע"מ.
בגין כל יום חריגה מלוח הזמנים שאושר על ידי המשרד ושלא פורט לעיל, בגין מתן שירות על ידי נותן השירותים שלא עומד בדרישות המכרז או בגין סטייה מהוראות המכרז – המשרד יהיה רשאי להטיל פיצוי מוסכם בגובה 1,000 ₪ למקרה.
[bookmark: H2_לוח_זמנים]לוח זמנים
[bookmark: _Ref488303402]מועד אחרון להגשת שאלות הבהרה: 18.1.2024.
[bookmark: _Ref488303440]מועד אחרון למענה על שאלות ההבהרה: 23.1.2024.
מועד אחרון להגשת הצעות: 30.1.2024 עד השעה 15:00.
[bookmark: _Ref29366926]מועד תוקף ערבות ההצעה: 30.7.2024
המשרד רשאי לשנות כל אחד מהמועדים המפורטים לעיל, ובכלל זה לדחות את המועד האחרון להגשת ההצעות, כל עוד לא חלף מועד זה. הודעה בדבר דחייה כאמור תפורסם באתר האינטרנט של המשרד ועל כל המציעים לוודא כי הם מעודכנים בכל הפרסומים באתר האינטרנט טרם תום המועד להגשת ההצעות.
[bookmark: H2_תקופת_ההתקשרות_]תקופת ההתקשרות 
ההתקשרות הינה בתוקף לשנתיים ותכנס לתוקפה אך ורק מיום החתימה על הזמנת הרכש על ידי מורשי החתימה במשרד. היקף ההתקשרות לרבות כמויות יקבעו בהזמנה.
הספק לא יוכל לממש את ההתקשרות ולספק את השירותים הנדרשים טרם קבלת הזמנת רכש חתומה.
למען הסר ספק, לא תהיה לספק כל טענה בגין התקופה טרם הוצאת הזמנה על ידי המשרד וכן יהיה מנוע מלהלין על הסתמכות כלשהיא.
[bookmark: _Hlk154920340]למשרד שמורה זכות הברירה להארכת תקופת ההתקשרות בתקופות קצובות נוספות של עד חמש שנים (באופן מצטבר, כולל תקופת ההתקשרות המקורית), בכפוף לצרכי המשרד וככל שיהיה צורך במתן השירות בהתאם למכרז זה, לאישור התקציב ולמגבלות התקציב, להוראות כל דין ובכלל זה הוראות חוק התקציב, הוראות חוק חובת מכרזים, התשנ"ב-1992, התקנות שהותקנו מכוחו ותנאי ההסכם שייחתם עם הזוכה.
במידה שלא יידרש השירות לא תוארך ההתקשרות ולספק לא תהיה כל טענה בגין כך.
הארכת ההתקשרות, באם תהיה, תהיה בהודעה בכתב של מורשי החתימה מטעם המשרד. 
[bookmark: H2_פיקוח_המשרד]פיקוח המשרד
המציע יתחייב לאפשר לבא כוח המשרד או מי שבא מטעמו לבקר פעולותיו, לפקח על ביצוע מכרז זה ועל הוראות ההסכם שייחתם בעקבותיו, לרבות פיקוח על השירותים שהמשרד מממן.
המציע יתחייב להישמע להוראות ב"כ המשרד בכל העניינים הקשורים למתן השירותים כמפורט במפרט המכרז ובהסכם שייחתם בעקבותיו.  
[bookmark: H2_שאלות_הבהרות_תשובות]שאלות, הבהרות, תשובות
שאלות והבהרות יש להפנות בכתב בלבד, לדוא"ל Josephbe@moin.gov.il עד לא יאוחר מהמועד הנקוב בסעיף ‏4.1 לעיל, ולהפנותן לנציג המזמין. יש לוודא קבלת הפנייה.
הפנייה תכלול את שם המכרז, מספר הסעיף במכרז אליו מתייחסת השאלה, פרוט השאלה, פרטי השואל, טלפון וכתובת דואר אלקטרוני.
הפנייה תועבר במסמך "word" בלבד ובמבנה הבא:
	[bookmark: ColumnTitle_1]מס' השאלה
	עמוד במכרז
	סעיף
	נוסח השאלה



המשרד רשאי שלא להשיב לשאלות שלא יוגשו כמבוקש לעיל.
שאלות שיופנו בעל פה או בטלפון לא יענו ולא יחייבו את המשרד.
מובהר בזאת כי על המציעים לשאול ולהעיר בנוגע לדרישות הביטוח במכרז במסגרת הליך שאלות ההבהרה בלבד. 
ביצוע שינויים במסמכי המכרז, עלולים להביא לפסילת ההצעה.
לא יתקבלו שאלות שיתקבלו לאחר המועד שצוין לעיל. 
מובהר כי בכל מקרה של פגם או חסר במכרז או מסמכיו, חובה על המציע ליתן למזמין הודעה בכתב בדבר האמור מיד עם גילויה על ידו ועל פי המפורט לעיל, שאם לא כן יהא מושתק מלטעון כל טענה בהקשר זה.
תשובות יפורסמו באתר האינטרנט שכתובתוwww.moin.gov.il  תחת הכותרת "מכרזים פומביים".
		התשובות לשאלות מהוות חלק בלתי נפרד ממסמכי המכרז.
על המציעים החובה להתעדכן ולעקוב אחר פרסומים באתר האינטרנט ביחס למכרז.
[bookmark: H2_נוסח_הגשת_ההצעה]נוסח הגשת ההצעה:
על המציעים להגיש את ההצעות במעטפה חתומה הנושאת את מספר ושם המכרז בלבד. את ההצעות יש לערוך לפי ההוראות ולפי סדר הדברים המפורטים להלן ולפי פירוט זה בלבד. הצעה חלקית או במתכונת שונה מהמתכונת המפורטת במכרז עלולה לא להיבדק ואף להיפסל.
[bookmark: _Hlk489606381]על המעטפה להכיל שני עותקים מלאים של ההצעה - מקור והעתק, כרוכים או ערוכים בקלסר (להלן: עותקים "קשיחים"). 
העותק הקשיח יכלול שתי מעטפות פנימיות נפרדות, האחת ובה הצעת המחיר, והשנייה ובה שאר פרטי ההצעה. אין לציין את הצעת המחיר או פרטים המרמזים על הצעת המחיר למעט בטופס הצעת המחיר המיועד לכך שיוגש רק במעטפה נפרדת.
את הצעת המחיר נספח יש להגיש רק במעטפה נפרדת וסגורה ללא סימני זיהוי ועליה יירשם "הצעת המחיר" ומספר המכרז בלבד.
ועדת המכרזים תפסול על הסף הצעת מציע אשר הצעת המחיר מטעמו לא תוגש במעטפה סגורה ונפרדת. האמור לעיל לא יחול במידה והצעות המחיר בכל ההצעות שעמדו בתנאי הסף לא הוגשו במעטפה נפרדת. 
עותק מלא של ההצעה כולל את כל מסמכי ההצעה והמסמכים המצורפים לה מטעם המציע, את מסמכי הפנייה בשלמותם לרבות תשובות לשאלות הבהרה וכל מסמך אחר שהתקבל מהמשרד בהקשר למכרז מס' 1/2024.
ההצעה, כולל כל הנספחים והאישורים הנלווים אליה, תוגש במלואה. בחוברת ההצעה מצורפים טפסים שונים ודרישות למסמכים מהמציע. יש למלא את חוברת ההצעה בשלמותה, לצרף את כל המסמכים הנדרשים, בסדר המפורט בחוברת ההצעה ונספחיה וכן למספרם.
על עמודי ומסמכי ההצעה להיות ממוספרים.
ההצעות תוגשנה בשפה העברית. נספחים, אישורים, תעודות וכד' שאינם בעברית או אנגלית - יתורגמו לעברית. 
[bookmark: _Ref339444967][bookmark: H3_חתימה_על_מסמכי_ההצעה]חתימה על מסמכי ההצעה:
[bookmark: _Toc372831165][bookmark: _Toc372831394][bookmark: _Toc372831663][bookmark: _Toc372832281][bookmark: _Toc372832547][bookmark: _Toc372834779][bookmark: _Toc372838070]כל עמוד בעותק המקורי של ההצעה יוחתם בר"ת של המורשה לחתום מטעמו.
[bookmark: _Toc372831166][bookmark: _Toc372831395][bookmark: _Toc372831664][bookmark: _Toc372832282][bookmark: _Toc372832548][bookmark: _Toc372834780][bookmark: _Toc372838071]בכל מקום שבו נדרשת חתימת המציע יחתום מורשה חתימה מטעמו בצירוף חותמת המציע.
[bookmark: H2_הנחיות_להגשת_הצעות]הנחיות להגשת הצעות
את חומר המכרז ניתן להוריד מאתר האינטרנט שכתובתו: www.moin.gov.il , תחת הכותרת "פרסומים" – "מכרזים".
המועד האחרון להגשת ההצעות למכרז הוא כנקוב בסעיף ‏4.2 לעיל.
את ההצעות יש להגיש במעטפות סגורות הנושאות את מספר ושם המכרז בלבד ללא סימני זיהוי של המציע, לתיבת המכרזים של משרד הפנים, רחוב קפלן 2 קריית הממשלה, ירושלים בקומת הכניסה.
יש להחתים את המעטפה על ידי השומר בכניסה לבניין. הצעה שתמצא בתיבת המכרזים מבלי שהוחתמה על ידי השומר בכניסה תיפסל על הסף.
יתכנו קשיים בנגישות למשרד הפנים ו/או במציאת מקום חניה. מוצע למציעים להיערך לכך בהתאם.
הגשת ההצעה חתומה מהווה ראיה חלוטה לכך שהמציע קרא את כל האמור במסמכי המכרז והחוזה המצורף לו על נספחיו, הבין את האמור במסמכים אלה ונתן לכך את הסכמתו הבלתי מסויגת.
[bookmark: H2_תנאים_מוקדמים_להשתתפות_במכרז_תנאי_סף_]תנאים מוקדמים להשתתפות במכרז (תנאי סף) 
· התנאים המוקדמים - תנאי הסף הרשומים להלן - מהווים חלק בלתי נפרד ממסמכי המכרז, הם מצטברים. 
· הצעה שלא תעמוד בכל התנאים המוקדמים למכרז – תיפסל על הסף.
· על המציע בעצמו (אלא אם נאמר במפורש אחרת) לעמוד בכל תנאי הסף המפורטים בסעיף זה.
[bookmark: H3_תנאי_סף_מנהליים][bookmark: _Ref319423922]תנאי סף מנהליים:
[bookmark: _Ref500504676][bookmark: _Ref397951209][bookmark: _Ref488306078]המציע הינו תאגיד (חברה, עמותה, אגודה שיתופית או שותפות) ו/או יחיד שהינו עוסק מורשה. 
[bookmark: _Ref500504687]קיומם של כל האישורים הנדרשים לפי חוק עסקאות גופים ציבוריים (אכיפת ניהול חשבונות ותשלום חובות מס), תשל"ו-1976 והתיקונים לו, לרבות האישורים הבאים:
[bookmark: _Ref398630374][bookmark: _Ref319424636]המציע מנהל ספרים כדין ועומד בתנאים הקבועים בחוק עסקאות גופים ציבוריים, התשל"ו – 1976. 
[bookmark: _Ref488306088][bookmark: _Ref397951240]תצהיר המאומת על ידי עורך דין בדבר העדר הרשעות בעברות לפי חוק עובדים זרים, תשנ"א-1991 ולפי חוק שכר מינימום, תשמ"ז-1987 
[bookmark: _Ref392156602][bookmark: _Ref476214508]המציע מתחייב לקיים את החקיקה בתחום העסקת עובדים בתקופת ההסכם.
[bookmark: _Ref392492895]המציע מתחייב לא לתאם הצעות במכרז.
[bookmark: _Ref488306215]המציע יעשה שימוש בתוכנות מקוריות.
[bookmark: _Ref488306283]המציע עומד בהוראות סעיף 9 לחוק שוויון זכויות לאנשים עם מוגבלות.
[bookmark: _Ref499663835]אין חשש לקיומו של המציע כעסק חי – במידה והמציע תאגיד.
[bookmark: _Ref500504953][bookmark: H3_תנאי_סף_מקצועיים__]המציע צירף להצעתו ערבות הצעה בסך של 85,000 ₪, בנוסח נספח א'10, כמפורט בסעיף ‏12 להלן ובתוקף עד למועד הנקוב בסעיף ‏4.4.
[bookmark: _Ref498459907][bookmark: _Ref441758842][bookmark: _Ref488306294][bookmark: _Ref401589500]תנאי סף מקצועיים למציע – 
[bookmark: _Ref489814652]למציע ניסיון בניהול פרויקט אחד לפחות, במהלך חמש השנים שקדמו למועד הגשת ההצעות, אשר עומד בתנאים הבאים, במצטבר:
הפרויקט עסק באחד או יותר מהתחומים הבאים:
מיצוי או מימוש זכויות של האזרח מול גוף ציבורי נותן שירות.
הפעלת מערך המסייע לציבור בהגשת בקשות לגוף ציבורי נותן שירות.
במסגרת הפרוייקט ניתנו אחד או יותר מהשירותים הבאים:
הפעלת מוקד טלפוני למענה לפניות ציבור.
בדיקת תקינות מסמכים רשמיים שהוגשו על ידי הציבור.
מתן שירותי סיוע לציבור לצורך מצוי או מימוש זכויות או הגשת בקשות.
הפרויקט בוצע עבור גוף ציבורי כהגדרתו במכרז.
היקפו הכספי של הפרויקט עמד על 3,000,000 ₪ לפחות (כולל מע"מ).
תנאי סף מקצועיים למנהל פרוייקט:
[bookmark: _Ref402527121]בעל תואר ראשון לפחות.
[bookmark: _Ref489815508]למנהל נסיון במתן שירותי ניהול פרוייקט, בשלושה פרוייקטים לפחות, במהלך חמש השנים שקדמו למועד הגשת ההצעות, כאשר כל פרוייקט עומד בתנאים הבאים, במצטבר:
במסגרת הפרוייקט ניתנו אחד או יותר מהשירותים הבאים:
הפעלת מוקד טלפוני למענה לפניות ציבור.
בדיקת תקינות מסמכים רשמיים שהוגשו על ידי הציבור.
מתן שירותי סיוע לציבור לצורך מצוי או מימוש זכויות או הגשת בקשות.
היקפו הכספי של כל פרויקט עמד על 1,500,000 ₪ לפחות (כולל מע"מ).

פרוייקט אחד לפחות מבין הפרוייקטים העומדים בתנאי סף 10.3.2.1 למכרז, בוצע עבור גוף ציבורי כהגדרתו במכרז.
[bookmark: H2_מסמכים_הנדרשים_להוכחת_עמידה_בתנאי_הסף]מסמכים הנדרשים להוכחת עמידה בתנאי הסף:
[bookmark: _Ref488307450]להוכחת תנאי סף ‏10.1.1 על המציע לצרף במידה והמציע הינו תאגיד - תעודת רישום תאגיד (חברה, עמותה, אגודה שיתופית או שותפות). אם המציע הינו שותפות לא רשומה, עליו לצרף להצעתו את הסכם ההתאגדות בין השותפים או תצהיר לפיו המציע הינו שותפות לא רשומה ואם המציע הינו עוסק מורשה עליו לצרף תעודת רישום.
	כל גוף המגיש הצעה למכרז, יציג את תעודת רישומו במרשם בו הוא רשום, בהתאם לחוק.
להוכחת תנאי סף ‏10.1.2.1 על המציע לצרף אישור מפקיד שומה מורשה, מרואה חשבון או מיועץ מס, המעיד על ניהול פנקסי חשבונות ורשומות לפי חוק עסקאות גופים ציבוריים (אכיפת ניהול חשבונות ותשלום חובות מס), התשל"ו- 1976 ואישור ניכוי מס.
להוכחת תנאי סף ‏10.1.2.2 על המציע לצרף תצהיר מטעם המציע בנושא תשלום שכר מינימום והעסקת עובדים זרים מאושר ע"י עו"ד בנוסח נספח א'1.
להוכחת תנאי סף ‏10.1.3, על המציע לצרף את נספח א'2 חתום כדין.
להוכחת תנאי סף ‏10.1.4, יצרף המציע תצהיר בנוסח נספח א'4 חתום כדין.
להוכחת תנאי סף ‏10.1.5, יצרף המציע תצהיר בנוסח נספח א'3 חתום כדין.
להוכחת תנאי סף ‏10.1.6, יצרף המציע תצהיר בנוסח נספח א'5 חתום כדין.
להוכחת תנאי סף ‏10.1.7, יצרף המציע אישור רואה חשבון בנוסח נספח א'8 חתום כדין.
המציע יצרף ערבות הצעה בנוסח נספח א'10.
לצורך הוכחת עמידה בתנאי הסף שבסעיף ‏10.1.8 ימלא המציע את הטבלאות המצורפות בנספח א'- חוברת ההצעה, יצרף קורות חיים המפרטים את ניסיונו ונסיון המבצעים המוצעים / מנהל הפרויקט, ותעודות הכשרה רלוונטיות.
המציע יצרף פרטי לקוחות ואנשי קשר שעבד עימם: תפקיד ופרטי ההתקשרות, את פירוט השירותים שנתן המציע ללקוח ואת זמני מתן השירותים, על מנת להוכיח ניסיונו.
המציע יצרף אישור עורך דין בדבר המוסמכים להתחייב בשם המציע בנוסח נספח א'6.
על מציע העונה על הדרישות, כמפורט בתיקון לחוק חובת מכרזים (מספר 15), התשס"ג – 2002 (להלן – התיקון לחוק), לעניין עידוד נשים בעסקים, להגיש אישור ותצהיר לפיו העסק הוא בשליטת אישה (על משמעותם של המונחים: "עסק"; "עסק בשליטת אישה"; "אישור"; ו"תצהיר" ראה התיקון לחוק). 
על פי התיקון לחוק, לאחר שקלול התוצאות, אם קיבלו שתי הצעות או יותר תוצאה משוקללת זהה שהיא התוצאה הגבוהה ביותר, ואחת מן ההצעות היא עסק בשליטת אישה, תיבחר ההצעה האמורה כזוכה במכרז ובלבד שצורף לה בעת הגשתה, אישור ותצהיר כאמור לעיל.
[bookmark: _Toc487708795][bookmark: _Toc487644358][bookmark: _Ref489611586][bookmark: _Ref500871414][bookmark: _Ref503183133][bookmark: H2_ערבות_הצעה_][bookmark: H2_ניגוד_עניינים]ערבות הצעה 
כתנאי סף במכרז זה, על המציע לצרף להצעתו ערבות בנקאית או ערבות מאת חברת ביטוח ישראלית שברשותה רישיון לעסוק בביטוח על פי חוק הפיקוח על שירותים פיננסיים (ביטוח), התשמ"א-1981 ואשר אושרה על ידי החשב הכללי במשרד האוצר. 
כתב הערבות יוגש על ידי המציע עצמו בלבד (המציע יהיה ה"חייב" לפי נוסח כתב הערבות), בהתאם לנוסח בנספח א'10, בסך של 85,000 (שמונים וחמישה אלף) ₪. תוקף הערבות יהיה עד למועד האמור בסעיף ‏4.4 לעיל.
תשומת לב המציעים הפוטנציאלים מופנית לחשיבות הגשת ערבות תקינה ומדויקת על פי הנוסח שצורף למסמכי המכרז. כל חריגה בנוסח הערבות (גם חריגה שלכאורה מטיבה עם המשרד, כגון: תוקף ערבות ארוך יותר, ערבות צמודה וכד') עלולה להביא לפסילת ההצעה.
ועדת המכרזים תהיה רשאית לחלט את סכום הערבות, כולו או חלקו, לאחר שנתנה למציע הזדמנות להשמיע טענותיו בהתקיים, בין היתר אחד או יותר מהמפורט להלן:
המציע נהג במהלך המכרז בעורמה, בתכסיסנות או בחוסר ניקיון כפיים.
מציע מסר לועדת המכרזים מידע מטעה או מידע מהותי בלתי  מדויק.
מציע חזר בו מהצעתו שהגיש למכרז לאחר חלוף המועד להגשת הצעות במסגרת המכרז.
לאחר שמציע נבחר כזוכה במסגרת המכרז, הוא לא פעל לפי ההוראות הקבועות במפרט המכרז על נספחיו או בהצעתו, שהן תנאי מוקדם ליצירת ההתקשרות של המשרד עם הזוכה במכרז, לרבות חתימה על ההסכם המצורף למפרט המכרז וחתימה על ערבות ביצוע.
הערבות תוחזר למציעים שלא זכו במכרז לאחר סיום הליכי המכרז או עם חתימת ההסכם עם הזוכה במכרז, לפי המוקדם מביניהם.
ערבות מאת חברת ביטוח תהיה חתומה על ידי מורשי החתימה של חברת הביטוח ולא על ידי סוכן הביטוח.
הצעה שלא תצורף אליה ערבות כנדרש לעיל תיפסל על הסף ולא תידון כלל.
המשרד יהיה רשאי לדרוש מהמציע להאריך את תוקף הערבות לתקופה נוספת, בכל מקרה בו לא נבחרה קבוצת מציעים סופית או לא צפויה להיבחר קבוצת מציעים סופית עד למועד פקיעת תוקף הערבות אשר הוגשה.
המשרד רשאי לחלט ערבות זו, כולה או מקצתה, בהתאם לשיקול דעתו בכל מקרה בו המציע לא יעמוד באיזה מהתחייבויותיו בהתאם להצעתו. 
ניגוד עניינים
בשל מהותם ואופיים של שירותי הייעוץ, יידרש הזוכה במכרז, המבצעים מטעמו וכן כל מי שיעסוק בנושא מכרז זה מטעמו, במסגרת החתימה על הסכם ההתקשרות, להצהיר ולהתחייב בכתב בהתאם לנוסח הסדר ניגוד העניינים המצורף להסכם ההתקשרות שאין ולא יהיה לו ניגוד עניינים או חשש לקיומו, מכל סוג שהוא בקשר למתן השירותים נושא מכרז זה.
[bookmark: _Hlk152685435]מבלי לגרוע מן האמור, נותן השירותים וכל המבצעים והפועלים מטעמו, לא יתנו, במהלך תקופת ההתקשרות  שירותים כלשהם, בין במישרין ובין בעקיפין, לרשויות המקומיות, לרבות ועדה מוועדות הרשות המקומית, תאגיד שהרשות המקומית מחזיקה בחלק מהונו או בחלק מכוח ההצבעה בו או בכוח למנות מי מחברי הגוף המנהל של התאגיד וכן כל גוף אחר הפועל מטעם הרשות המקומית, וכן נושא משרה בכל אחד מן הגופים האמורים.
המשרד, טרם חתימה על הסכם התקשורת מול הזוכה, יבחן קיום חשש לניגוד עניינים בקשר למתן השירותים על ידו. לשם כך, הזוכה ומנהל הפרויקט מטעמו יידרשו למלא שאלון, המצורף כנספח א'9 למכרז.
יובהר, כי בדיקת קיום חשש לניגוד עניינים וחתימה על הסדר ניגוד עניינים הנם תנאי לחתימה על הסכם התקשרות מול הזוכה ו/או מסירת עבודה כלשהי נשוא מכרז זה, ע"י המשרד לידי הזוכה.
ניגוד עניינים הנו כל עיסוק היוצר או עלול ליצור, בין במישרין ובין בעקיפין, מצב של חשש לניגוד עניינים בין ביצוע עבודה נשוא מכרז זה לבין עיסוק או עניין אישי אחר של הספק הזוכה, בין אם הוא נעשה תמורת תשלום או תמורת טובת הנאה אחרות ובין אם הוא נעשה ללא תמורה כלל, ולרבות חברות בהנהלת הרשות.
בשל חשש לניגוד עניינים תהיה למשרד, בהתאם לשיקול דעתו הבלעדי, האפשרות לפסול זוכה או להתנות תנאים והגבלות להסרת החשש האמור, לרבות דרישה כי היועץ ימנע מביצוע עבודה אשר מעוררת חשש לניגוד עניינים. במידה וימצא כי לזוכה יש ניגוד עניינים עם ביצוע עבודה, כאמור, אשר לא ניתן להסירו, וועדת המכרזים רשאית לפנות לספק הזוכה המדורג אחריו על מנת לבחון אפשרות להקצות לו את העבודה וכן הלאה.
המשרד שומר לעצמו את הזכות, בהתאם לשיקול דעתו, לבקש מהמציעים להעביר רשימת עבודות לצורך בחינת קיום חשש לניגוד עניינים, לפני החתימה על הסכם התקשרות. וועדת המכרזים תהיה רשאית לפסול הצעה באם תמצא כי המציע או מי מטעמו מבצע עבודה המעוררת חשש לניגוד עניינים, אשר לא ניתן להסירו.
מבלי לגרוע מהאמור לעיל, ככל שמתעוררות נסיבות בהן עשוי להתקיים חשש לניגוד עניינים או ניגוד עניינים, בשלב הגשת ההצעה ובכל שלב לאחר מכן לרבות במהלך כל תקופת ההתקשרות, יידע המציע על כך את המשרד לאלתר, ויביא לידיעתו את מלוא המידע הרלוונטי, לרבות תיאור הקשרים, האישיים או העסקיים וכן כל מידע אחר שיידרש על ידי המזמין.
יובהר כי כל האמור במכרז זה, ובכלל זאת בסעיף 12 בעניין ניגוד עניינים, מתייחס הן למציע או לזוכה, לפי העניין, והן למי מטעמו שיעסוק בנושא מכרז זה.
[bookmark: H2_אמות_מידה_לבחירת_הזוכה__]אמות מידה לבחירת הזוכה:  
[bookmark: _Toc279322250][bookmark: H3_שלב_ראשון__עמידה_בתנאי_הסף_][bookmark: _Toc279322251]שלב ראשון – עמידה בתנאי הסף 
[bookmark: _Ref151194182]בשלב זה ייבדקו כל ההצעות אשר התקבלו עד למועד האחרון להגשת ההצעות, לקביעת עמידתן בכל התנאים הפורמאליים ובכלל זה עמידתן בתנאים המוקדמים להשתתפות במכרז (תנאי הסף). הצעה שלא תעמוד בתנאי הסף או שלא תימצא בתיבת המכרזים בעת פתיחתה תיפסל על הסף ולא תובא לשלב הבא. 

[bookmark: H3_שלב_שני__בדיקת_איכות_70]שלב שני - בדיקת איכות (60%)
מבין הצעות שעמדו בתנאי הסף, תיבחן איכות ההצעה. 
[bookmark: _Ref488332049][bookmark: _Ref349470753]המשרד רשאי לפסול על הסף, ולא להתקשר עם מציע אשר הצעתו לא זכתה לניקוד בסה"כ של לפחות 60% מסה"כ הניקוד באמות המידה של האיכות המפורטות להלן.
ציון האיכות שיתקבל יוכפל ב-60% לצורך קבלת ניקוד משוקלל.
[bookmark: _Ref488332030]הבדיקה תתבצע ע"פ הקריטריונים המופיעים להלן:
	[bookmark: ColumnTitle_2]אמת המידה
	פירוט
	ניקוד מקסימלי

	ניסיון המציע 
	בגין כל פרויקט נוסף מעבר לפרויקט היחיד הנדרש בתנאי סף 10.2.1 למכרז, ינוקד המציע ב-5 נק' ועד 15 נק' סה"כ בגין הצגת שלושה פרויקטים נוספים.
לצורך ניקוד מדד זה ניתן להציג פרויקטים שבוצעו במהלך שבע השנים שקדמו למועד הגשת ההצעה.
	15

	
	בגין פרויקט העומד בתנאי סף 10.2.1 למכרז, ינוקד המציע ב-10 נק' במידה שהפרויקט עסק מיצוי או מימוש זכויות של האזרח מול גוף ציבורי נותן שירות.

	10

	מתודולוגיה
	מסמך מתודולוגיה – 
המציע יצרף להצעתו מסמך של עד עשרה עמודים במסגרתו יתאר את תפיסת מתן השירות, יתרונותיו בתחום, האתגרים במתן השירות שהוא מוצא ואופן פתרונם, האמצעים שיעמיד למתן השירות, וכל נושא אחר הרלוונטי לטעם המציע.

יש לפרט ביחס לכל שירות נדרש בנפרד.

במסגרת המסמך יפרט המציע לפחות את את הרכב הניידת, תכולתה ואופן קבלת הקהל בכל מזג אויר.

במסגרת המסמך יפרט המציע את המוקד המוצע, המערכות במוקד, מספר המוקדנים ועוד.

המשרד ינקד את התרשמותו בהתאם למדדים שלהלן:
1. רלוונטיות המסמך – עד 10 נק'
2. ישימות המוצע – עד 10 נק'.
	20

	המלצות
	המשרד יפנה לשלושה ממליצים להם נתן המציע שירותים (בין אם שמם נמסר כחלק מההצעה ובין אם לאו – בהתאם לשיקול דעת המשרד). 
המזמין יבקש מהממליץ להתייחס ולנקד את הנושאים הבאים בין 0 ל-5 נקודות:
1. מקצועיות המציע.
2. זמינותו של המציע.
3. הצלחת השירותים בהתאם למטרות המזמין.
הציון הסופי יהיה ממוצע ציוני הממליצים.
על המציע לציין בפרטי אנשי הקשר בחוברת ההצעה איש קשר אצל הלקוח או המעסיק.
המשרד שומר לעצמו את הזכות לתת את הניקוד 0 במידה ויירשמו פרטי התקשרות שאינם רלוונטיים, או במידה והמשרד לא יצליח להשיג את איש הקשר.
המשרד רשאי לפנות לפחות ממליצים, ובלבד שיפנה לאותו מספר ממליצים לכל המציעים. 
במידה שהמציע עבד עם משרד הפנים בעבר, המשרד שומר לעצמו את הזכות לתת המלצה על המבצע בהתאם לאמור לעיל.
	15

	נסיון המנהל המוצע
	בגין פרויקט העומד בתנאי סף 10.3.2 למכרז, ינוקד המנהל ב-5 נק', במידה שאותו פרויקט עסק ביותר משירות אחד מהשירותים המנויים בסעיף 10.3.2.1 למכרז, ועד מקסימום ניקוד של 10 נק' בגין הצגת שני פרויקטים כאמור.
	10

	ראיון
	המשרד יזמן לראיון את נציג המציע והמנהל המוצע.
יינתנו לכל מציע עד 15 דק' להצגת ניסיונו והצגת התכנית המתודולוגית למתן השירות.
במסגרת הראיון ינוקדו המדדים הבאים:
· התרשמות מניסיון העבר של המציע ומקצועיותו – עד 10 נק'.
· התרשמות מיכולת המציע לתת את מכלול השירותים המבוקשים במכרז – עד 10 נק'.
· התרשמות מניסיון המנהל המוצע ומקצועיותו – עד 10 נק'.
	30


[bookmark: H3_שלב_שלישי__בדיקת_הצעות_מחיר_30] שלב שלישי – בדיקת הצעות מחיר (40%)
[bookmark: _Toc279322253]המזמין יפתח את הצעות המחיר של המציעים אשר עברו לשלב בדיקת מחיר.
[bookmark: _Hlk487725339]להלן אופן חישוב הניקוד של רכיב הצעת המחיר:
רכיב מחיר לתפוקות:
מציע אשר יציג את הצעת המחיר הכוללת הנמוכה ביותר, כולל מע"מ (רכיב P בהצעת המחיר) ינוקד ב-100 נק'.
כל יתר המציעים ינוקדו באופן יחסי למציע זה.
הציון שיתקבל יוכפל במשקל רכיב זה – 85%.
רכיב אחוז הנחה מהתעריפים המקסימליים ליועצים בהתאם להוראות החשב הכללי שמספרה 8.1.1:
מציע שינקוב באחוז ההנחה הגבוה ביותר על התעריפים בהודעת החשב הכללי, ינוקד ב-100 נק'.
כל יתר המציעים ינוקדו באופן יחסי למציע שנקב בסכום הנמוך ביותר, באופן הבא:

הציון שיתקבל יוכפל במשקל רכיב זה – 15%.
המשרד יסכום את הציונים שקיבל מציע בכל הרכיבים שלעיל. את הציון שיתקבל יכפיל המשרד במשקל רכיב הצעת המחיר – 40%, לצורך קבלת ציון משוקלל.
 מרכיבי המחיר יכללו את כל העלויות הנלוות לביצוע השירותים לרבות כל ציוד, כלי עבודה, עלויות הארגון והניהול של הספק, תשלומי הוצאות, נסיעות, עלויות כח אדם, זכויות סוציאליות, שעות נוספות והפרשות מעביד וכל התוספות, לרבות רווח הספק וכל מס או היטל נוסף לפי חוק, בין אם מצוינות במסמכי המכרז ובין אם לאו. 
הצעת מחיר מותנית ו/או מסויגת תפסול את ההצעה על הסף.
[bookmark: H3_שלב_רביעי_חישוב_הציון_הכללי_מחיר_ואיכ]שלב רביעי- חישוב הציון הכללי (מחיר ואיכות) ודירוג ההצעות
חישוב הציון הסופי ייערך על ידי חיבור הציון המשוקלל שהתקבל בבדיקת האיכות והציון הסופי המשוקלל שהתקבל בבדיקת המחיר.
ההצעות תדורגנה בהתאם לגובה הציון הסופי. 
המשרד יבחר בזוכה אחד למתן השירות.
במידה ושני מציעים או יותר קיבלו ניקוד משוקלל זהה, וועדת המכרזים רשאית, אך לא חייבת, להחליט כי ייבחר זוכה בדרך של הגרלה.
במקרה כזה, תערך הגרלה במתווה כמפורט להלן:
מורשי החתימה של המציעים, שהצעותיהם קיבלו ניקוד זהה כאמור לעיל יוזמנו למשרד לצורך עריכת ההגרלה. 
במידה ולא התייצב מורשה החתימה, הנוכחים מטעם המציע יגישו ייפוי כוח מטעם המורשה לחתום בשם המציע או יחתמו על הצהרה כי הם מייצגים את המציע לצורך ההגרלה.
ההגרלה תתבצע בנוכחות חברי ועדת המכרזים והיועץ המשפטי של המשרד או משקיף שיקבע לכך על ידי ועדת המכרזים, במשרדי המזמין.
שם כל מציע שהגיע להגרלה יירשם על פתק נפרד בגודל זהה, כל פתק יקופל מספר זהה של פעמים ויוכנס לתוך תיבה שאינה שקופה. 
יו"ר ועדת המכרזים או היועץ המשפטי של המשרד או משקיף שיקבע לכך על ידי ועדת המכרזים, ישלוף מתוך הקערה פתק אחד בלבד, יכריז את שמו ויציג את השם הרשום על הפתק למשתתפים.
המציע אשר שמו הופיע על גבי הפתק כאמור, יוכרז כזוכה במכרז, או בחלק לגביו התקיימה ההגרלה.
ועדת המכרזים תנהל פרוטוקול מפורט אשר יכלול, את מועד ההגרלה, שמות המציעים שהשתתפו בהגרלה, שמות נציגי המציעים, מהלך ההגרלה ותוצאותיה.
מובהר, כי מציע שהוזמן להגרלה ולא התייצב במועד, יהא מנוע מלטעון כנגד תוצאותיה של ההגרלה ולא יהיה באי התייצבותו על מנת למנוע מהמזמין לקיים את ההגרלה שלא בנוכחותו.
[bookmark: H3_הליך_תחרותי_נוסף]הליך תחרותי נוסף
ועדת המכרזים תהיה רשאית עפ"י שיקול דעתה לפנות אל המציעים בבקשה להגשת הצעת מחיר בשלב בחינת הצעות המחיר במקרים הבאים:
במידה וההפרש בין שתי הצעות מבין שלוש הצעות המחיר אשר קיבלו את הניקוד הגבוה ביותר, עולה על 5%, רשאי המשרד לערוך הליך תחרותי נוסף לשלוש המציעים הללו, הכל בהתאם לשיקול דעת המשרד. 
במידה והתקבל שוויון בניקוד המציעים שקיבלו את הניקוד הגבוה ביותר.
במידה והוחלט לפתוח בהליך תחרותי נוסף, יפנה המשרד למציעים לגביהם החליטה הועדה כי ישתתפו בהליך, ויציג בפניהם מועד אחרון להגשת הצעת מחיר נוספת בתיבת ההצעות במשרד. המציעים יוכלו להגיש הצעת מחיר זולה יותר או לבחור שלא להגיש הצעת מחיר נוספת ולהשאיר את הצעת המחיר המקורית שלהם על כנה.
[bookmark: H2_תשלום]תשלום
בתמורה לביצוע השירותים הנדרשים, ישלם המשרד לספק בכפוף לתנאי המכרז ועל פי המצוין בטופס הצעת המחיר שהגיש הספק (נספח ב'), ובכפוף לביצוע בפועל.
ברור ומוסכם לכל כי הצעת המחיר, המצורפת בזאת בנספח ב' מכילה את כלל העלויות הנדרשות לביצוע השירותים לרבות עלויות שכר ועלויות זכויות סוציאליות, שעות נוספות, שכ"ד, נסיעות, הובלות וביטול זמן, רכישת ציוד, הוצאות משרדיות, ביטוחים, עלויות תפעול, ניהול ורווח הספק מכל דרישה מדרישות מכרז זה וכן כל מס או היטל נוסף לפי חוק לרבות מע"מ.
[bookmark: _Ref30732988][bookmark: _Ref40161692][bookmark: _Toc81106651]התמורה שישלם המשרד לספק לא תחשב כמשכורת או שכר עבודה, אלא תמורה עבור השירותים הנדרשים במכרז זה, בהיות היחסים שבין המזמין לספק יחסים של מזמין שירותים וספק. 
המשרד לא יהיה חייב לשאת ולא יישא בכל תשלום על פי חוזה זה או הנובע ממנו אלא אם הסכים והתחייב לכך במפורש בחוזה זה או על פי האמור בכל דין, למעט עשיית עושר ולא במשפט, תשל"ט - 1979.  
מוצהר ומוסכם כי התמורה המגיעה לזוכה, המופיעה בנספח  ב' להצעתו ו/או נקבעה מראש במסמכי המכרז, הינה קבועה ומוחלטת וכי היא כוללת תמורה נאותה והוגנת לזוכה, לרבות רווח עבור כל ההוצאות הכרוכות והנובעות מביצוע השירותים וכן יתר התחייבויותיו של הספק על פי חוזה זה, או על פי כל דין. הספק מצהיר בזאת כי זוהי התמורה הסופית המגיעה לו מהמשרד. 
התמורה תוצמד בהתאם להוראות ההסכם (להלן: "תעריפי ההתקשרות").
[bookmark: H2_החתימה_על_ההסכם]החתימה על ההסכם
המציע שיזכה במכרז יידרש לחתום על הסכם בין הזוכה לבין המשרד בנוסח המצורף כנספח ג'- "הסכם למתן שירותים" על נספחיו למפרט זה וזאת תוך 7 ימים מהעברת ההסכם לזוכה על ידי המשרד. הזוכה יספק את השירותים בהתאם להוראות מפרט זה לרבות בהתאם להוראות ההסכם שייחתם עימו על נספחיו. 
אי חתימה על ההסכם שקולה להפרתו. במקרה כזה יהיה המשרד רשאי לחלט את הערבות שצורפה על-ידי המציע  להצעתו, כולה או חלקה (במידה ונדרשה ערבות), וזאת מבלי שיהיה בכך כדי לגרוע מזכותו של המשרד להיפרע מהמציע בגין כל נזק שנגרם לו כתוצאה מהפרה זו. 
במקרה של אי התייצבות המציע הזוכה לחתום על החוזה או במקרה של הפרה אחרת של החוזה בסמוך לאחר חתימתו, רשאית ועדת המכרזים להתכנס ולבחור במציע אחר כזוכה במכרז. במקרה כזה יחול הכלל האמור לעיל וכל הוראות מפרט זה על נספחיו על הזוכה החלופי. 
במקרה שגם הזוכה החלופי נמנע מלחתום על החוזה רשאית ועדת המכרזים לבחור במציע הבא בתור אחריו, בתנאים המפורטים לעיל. 
[bookmark: H2_היררכיה_בין_המכרז_להסכם]היררכיה בין המכרז להסכם
ההסכם המצורף למפרט מכרז זה, על נספחיו, מהווה חלק בלתי נפרד ממסמכי המכרז. יש לראות את המכרז ואת ההסכם המצורף לו (על נספחיו) כמסמך אחד משלים זה את זה. 
בכל מקרה של סתירה בין נוסח המכרז לבין נוסח החוזה יעשה מאמץ ליישב בין שני הנוסחים.
בנסיבות שבהן לא ניתן ליישב בין נוסח מפרט המכרז לבין נוסח החוזה, יגבר נוסח החוזה, ויראו נוסח זה כנוסח המחייב את המציעים וכנוסח הכתוב במכרז. 
[bookmark: H2_ערבות_ביצוע_]ערבות ביצוע 
להבטחת זכויות המשרד לפי ההסכם (נספח ג'), ומילוי התחייבויות הזוכה על-פי מפרט מכרז זה, הצעת המציע והוראות ההסכם, ימציא הזוכה במועד חתימת ההסכם, על חשבונו, ערבות בנקאית אוטונומית לפקודת המשרד, דיגיטלית, בסכום בגובה 5% מסכום ההתקשרות המקסימאלי המשוער כולל מע"מ בהתאם להודעת הזכייה. 
הוראות נוספות בדבר ערבות הביצוע מעוגנות בהסכם שייחתם בין המשרד לבין הזוכה.
[bookmark: H2_הוראות_כלליות_]הוראות כלליות 
[bookmark: _Toc81106420]המשרד מעוניין לבחור בזוכה אחד למתן השירות.
פיצול הזכייה – המשרד רשאי להזמין חלק מהשירותים המבוקשים ו/או לממש את ההצעה בחלקים או בשלבים, לפי שיקול דעתו הבלעדי והמוחלט. 
המשרד רשאי לפי שיקול דעתו, לא להתחשב כלל בהצעה שהיא בלתי סבירה מבחינת מחיר או איכות, או שאין בה התייחסות מפורטת לסעיף מסעיפי המכרז, שלדעת המשרד מונעת הערכת ההצעה כראוי.
המשרד אינו מתחייב לקבל את ההצעה הזולה ביותר או כל הצעה שהיא. המשרד רשאי להרחיב או לצמצם את היקף המכרז ו/או העבודה או לבטלו מסיבות ארגוניות, תקציביות או אחרות, וזאת גם לאחר שיוכרז על הזוכה במכרז, במקרה זה תימסר הודעה מתאימה למציעים.
למשרד נשמרת הזכות לפנות במהלך הבדיקה אל המציע כדי לקבל הבהרות או כדי להסיר אי בהירויות, בכפוף לחוק חובת המכרזים, התשנ"ג- 1993, והתקנות שהותקנו מכוחו ו/או לבקר במתקני המציע ולזמן לראיון נוסף מי מהמציעים, שימצא לנכון על פי שיקול דעתו הבלעדי. 
כל המסמכים המצורפים למסמך זה מהווים חלק בלתי נפרד מההסכם עליו יחתמו הזוכה במכרז והמשרד.
בלי לגרוע מהאמור לעיל ומכל סעד או זכות המוקנית למשרד, ההצעות המפסידות תעמודנה בתוקפן 180 יום נוספים לאחר סיום הליכי המכרז, וזאת למקרה שבו המציע הזוכה יחזור בו מהצעתו או יפר את ההתקשרות עימו או בכל מקרה שלא תמומש הזכייה עם המציע-הזוכה. בנסיבות מעין אלה תהיה ועדת המכרזים במשרד רשאית (אך לא חייבת) על-פי שיקול דעתה הבלעדי להכריז על בעל ההצעה הבאה בטיבה כזוכה במכרז.
אין בסעיפי המכרז כדי לגרוע מזכויות המשרד על פי כל דין.
[bookmark: H2_החלטות_ועדת_המכרזים__עיון_במסמכים]החלטות ועדת המכרזים – עיון במסמכים
ועדת המכרזים תאפשר למציע שהשתתף במכרז, המבקש לעיין במסמכים שונים, עיון  במסמכים בהתאם ובכפוף לקבוע בתקנה 21(ה) לתקנות חובת המכרזים, התשנ"ג-1993, בהתאם לחוק חופש המידע, התשנ"ח-1998, ובהתאם להלכה הפסוקה.
מציע הסבור כי חלקים מהצעתו כוללים סודות מסחריים ו/או סודות מקצועיים (להלן – חלקים סודיים), שלדעתו אין לאפשר את העיון בהם למציעים אחרים:
יציין במפורש בהצעתו מהם החלקים הסודיים.
יסמן את החלקים הסודיים שבהצעתו באופן ברור וחד-משמעי.
במידת האפשר יפריד חלקים אלה מכלל ההצעה הפרדה פיזית.
מציע שלא סימן חלקים בהצעתו כסודיים יראוהו כמי שמסכים למסירת ההצעה כולה לעיון מציעים אחרים.
סימון חלקים בהצעה כסודיים מהווה הודאה בכך שחלקים אלה בהצעה סודיים גם בהצעותיהם של המציעים האחרים, ומכאן שהמציע מוותר מראש על זכות העיון בחלקים אלה של הצעות המציעים האחרים.
יודגש כי שיקול הדעת בדבר היקף זכות העיון של המציעים הינו של ועדת המכרזים ושל ועדת המכרזים בלבד, אשר תפעל בנושא זה בהתאם לדיני המכרזים ולאמות המידה המחייבות רשות מינהלית.
החליטה ועדת המכרזים לאפשר עיון בחלקים המפורטים בהצעת המציע הגם שהמציע הגדירם כסודיים, תיתן על כך ועדת המכרזים התראה למציע, ותאפשר לו להשיג על כך בפניה בתוך פרק  זמן ההולם את נסיבות העניין.
החליטה ועדת המכרזים לדחות את ההשגה של המציע, תודיע על כך ועדת המכרזים למציע  בטרם מסירת החומר לעיונו של המבקש.
יודגש בזאת בהתאם להוראות תקנה 21(ו) לתקנות חובת המכרזים, התשנ"ג-1993 –  כי עיון במסמכי המכרז, החלטות ועדת המכרזים ו/או ועדות המשנה, ההצעה הזוכה וכל מסמך אחר בהתייחס למכרז זה – ככל שיותר העיון בו, בכפוף להחלטת ועדת המכרזים  במשרד, ייעשה תמורת תשלום לכיסוי העלות, העלות הכרוכה, לדעת ועדת המכרזים, בקיום הוראות תקנה 21(ה) לתקנות חובת המכרז, התשנ"ג-1993.

